Official Journal L 102 , 25/04/1996 P. 0045 - 0047



Deċiżjoni tal-Kumitat Konġunt taż-ŻEE Nru 4/96 tad-29 ta' Frar 1996 li temenda l-Protokoll 47 għall-Ftehim taż-ŻEE, dwar l-abolizzjoni ta' ostakoli tekniċi għall-kummerċ fl-inbid IL-KUMITAT KONĠUNT TAŻ-ŻEE, Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikolu 98 tiegħu, Billi l-Protokoll 47 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 1/95 tas-27 ta' Jannar 1995 [1], Billi l-addattamenti għar-Regolamenti tal-Kunsill (KEE) Nru 823/87 tas-16 ta' Marzu 1987 li jistabbilixxi disposiżizzjonijiet speċjali dwar inbejjed ta' kwalità prodotti f'reġjuni speċifikati, (KEE) Nru 2392/89 ta' l-24 ta' Lulju 1989 li jistabbilixxi regoli ġenerali għad-deskrizzjoni u preżentazzjoni ta' inbejjed u għeneb magħsur u (KEE) Nru 2333/92 tat-13 ta' Lulju 1992 li jistabbilixxi regoli ġenerali għad-deskrizzjoni u preżentazzjoni ta' inbid ifexfex u inbid effervexxenti, magħmulin mill-Kapitolu V, B, VII, punti 3, 6 u 9 ta' l-Anness I għall-Att dwar il-kondizzjonijiet ta' adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija stabbilita l-Unjoni Ewropea [2] għandhom jiġu inkorporati fil-Ftehim; Billi r-Regolament tal-Kummissjoni (KE) Nru 2733/94 tad-9 ta' Novembru 1994 li jawtorizza r-Renju Unit sabiex jippermetti żjieda addizzjonali fis-saħħa alkoħolika ta' inbejjed tal-mejda u ta' inbejjed ta' kwalità prodotti f'reġjun speċifiku [3] għandu jiġi inkorporat fil-Ftehim; Billi r-Regolament tal-Kummissjoni (KE) Nru 60/95 tas-16 ta' Jannar 1995 li jemenda r-Regolament (KEE) Nru 2676/90 li jistabbilixxi metodi tal-Komunità għall-analiżi ta' inbejjed [4] għandu jiġi inkorporat fil-Ftehim; Billi r-Regolament tal-Kummissjoni (KE) Nru 554/95 tat-13 ta' Marzu 1995 li jistabbilixxi regoli dettaljati għad-deskrizzjoni u preżentazzjoni ta' inbejjed ifexfxu u effervexxenti [5] għandu jiġi inkorporat fil-Ftehim; IDDEĊIEDA KIF ĠEJ: Artikolu 1 L-Appendiċi 1 għall-Protokoll 47 għall-Ftehim għandu jiġi emendat kif speċifikat fl-Anness għal din id-Deċiżjoni. Artikolu 2 It-testi ta' l-addattamenti għar-Regolamenti tal-Kunsill (KEE) Nru 823/87, Nru 2392/89 u Nru 2333/92 magħmulin mill-Kapitolu V, B, VII, punti 3, 6 u 9 ta' l-Anness I għall-Att dwar il-kondizzjonijiet ta' l-adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea u t-testi tar-Regolament tal-Kummissjoni (KE) Nru 2733/94, ir-Regolament tal-Kummissjoni (KE) Nru 60/95 u r-Regolament tal-Kummissjoni (KE) Nru 554/95 fil-lingwa Islandiża u f'dik Norveġiża, li huma annessi għall-verżjonijiet tal-lingwi rispettivi ta' din id-Deċiżjoni, huma awtentiċi. Artikolu 3 Din id-Deċiżjoni għandha tidħol fis-seħħ nhar l-1 ta' Marzu 1996, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE. Artikolu 4 Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej. Magħmula fi Brussel, fid-29 ta' Frar 1996. Għall-Kumitat Konġunt taż-ŻEE Il-President P. Benavides [1] ĠU L 47, tat-2.3.1995, p. 19. [2] ĠU C 241, tad-29.8.1994, p. 21 kif aggustat bil-ĠU L 1, ta' l-1.1.1995, p. 1. [3] ĠU L 289, ta' l-10.11.1994, p. 5. [4] ĠU L 11, tas-17.1.1995, p. 19. [5] ĠU L 56, ta' l-14.3.1995, p. 3. -------------------------------------------------- L-ANNESS għad-Deċiżjoni Nru 4/96 tal-Kumitat Konġunt taż-ŻEE L-APPENDIĊI 1 għall-PROTOKOLL 47 DWAR L-ABOLIZZJONI TA' OSTAKOLI TEKNIĊI GĦALL-KUMMERĊ FL-INBID għall-Ftehim taż-ŻEE għandu jiġi emendat kif speċifikat taħt. 1. It-test ta' punt 14 (ir-Regolament tal-Kummissjoni (KEE) Nru 2707/86) għandu jiġi mħassar). 2. L-inċiż li ġej għandu jiġi miżjud fil-punt 16 (ir-Regolament tal-Kunsill (KEE) Nru 823/87): "- 194 H: L-Att dwar il-kondizzjonijiet ta' adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bi ĠU L 1, ta' l-1.1.1995, p. 1)." 3. L-inċiż li ġej għandu jiġi miżjud fil-punt 22 (ir-Regolament tal-Kunsill (KEE) Nru 2392/89): "- 194 H: L-Att dwar il-kondizzjonijiet ta' adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bi ĠU L 1, ta' l-1.1.1995, p. 1)." 4. It-test ta' punt 23 (ir-Regolament tal-Kunsill (KEE) Nru 3677/89) għandu jiġi mħassar). 5. L-inċiż li ġej għandu jiġi miżjud fil-punt 25 (ir-Regolament tal-Kummissjoni (KEE) Nru 2676/90): "- 395 R 0060: Ir-Regolament tal-Kummissjoni (KE) Nru 60/95 tas-16 ta' Jannar 1995 (ĠU L 11, tas-17.1.1995, p. 19)." 6. L-inċiż li ġej għandu jiġi miżjud fil-punt 39 (ir-Regolament tal-Kunsill (KEE) Nru 2333/92): ", kif emendat bi: - 194 H: L-Att dwar il-kondizzjonijiet ta' adeżjoni tar-Repubblika ta' l-Awstrija, ir-Repubblika tal-Finlandja u r-Renju ta' l-Isvezja u l-aġġustamenti għat-Trattati li fuqhom hija bbażata l-Unjoni Ewropea (ĠU C 241, tad-29.8.1994, p. 21 kif aġġustat bi ĠU L 1, ta' l-1.1.1995, p. 1)." 7. Il-punti li ġejjin għandhom jiġu miżjudin wara l-punt 42a (ir-Regolament tal-Kummissjoni (KE) Nru 3111/93: "42b. 394 R 2733: Ir-Regolament tal-Kummissjoni (KE) Nru 2733/94 tad-9 ta' Novembru 1994 li jawtorizza lir-Renju Unit sabiex jippermetti żjieda addizzjonali fis-saħħa alkoħolika ta' inbejjed tal-mejda u inbejjed ta' kwalità prodotti f'reġjun speċifikat (ĠU L 289, 10.11.1994, p. 5). 42c. 395 R 0554: Ir-Regolament tal-Kummissjoni (KE) Nru 554/95 tat-13 ta' Marzu 1995 li jistabbilixxi regoli dettaljati għad-deskrizzjoni u preżentazzjoni ta' inbejjed ifexfxu u effervexxenti (ĠU L 56, ta' l-14.3.1995, p. 3)." 8. Dan li ġej għandu jiġi miżjud fil-punt 45 (lista ta' inbejjed tal-mejda): ", kif emendat bi: - lista ppubblikata fil-ĠU C 203, tas-27.7.1993, p. 4." --------------------------------------------------